Ir-Regolament tal-Kummissjoni (KE) Nru 1307/95
tat-8 ta’ Ġunju 1995
li jemenda r-Regolament (KEE) Nru 2273/93 li jistabbilixxi ċ-ċentri ta’ l-intervent għaċ-ċereali
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat l-Att ta’ l-Adeżjoni ta’ l-Awstrija, il-Finlandja u l-Isvezja,
Wara li kkunsidrat ir-Regolament tal-Kunsill (KEE) Nru 1766/92 tat-30 ta’ Ġunju 1992 dwar l-organizzazzjoni komuni tas-suq fiċ-ċereali [1], kif l-aħħar emendat bl-Att ta’ l-Adeżjoni ta’ l-Awstrija, il-Finlandja u l-Isvezja u bir-Regolament (KE) Nru 3290/94 [2], u b’mod partikolari l-Artikolu 5 tiegħu,
Billi r-Regolament tal-Kummissjoni (KEE) Nru 2273/93 tat-28 ta’ Lulju 1993 [3], kif l-aħħar emendat bir-Regolament (KE) Nru 3129/94 [4], kellu jiġi addattat sabiex jinġieb fl-istess linja mad-dispożizzjonijiet ta’ l-Att ta’ l-Adeżjoni;
Billi n-numru taċ-ċentri ta’ l-intervent stabbilit għall-Isvezja instab mhux biżżejjed sabiex jiġi żgurat illi l-arranġamenti ta’ l-intervent jaħdmu tajjeb f’dan il-pajjiż; billi n-numru taċ-ċentri ta’ l-intervent għandu jiġi miżjud kif jixraq; billi ċ-ċentri addizzjonali ta’ l-intervent fl-Isvezja ġew stabbiliti fuq il-bażi tal-lokazzjoni ġeografika u l-faċilitajiet tagħhom għall-ħażna, li jridu jippermettu l-bini tal-ħażniet u jkunu jistgħu jiddisponu minn kwantitajiet sostanzjali ta’ ċereali;
Billi, sabiex l-intervent jiffunzjona effettivament fl-Isvezja mis-sena tas-suq 1994/95, il-bidliet imdaħħla skond dan ir-Regolament għandhom jidħlu f’effett malajr kemm jista’ jkun; billi dan ir-Regolament għandu japplika kif jixraq hekk kif ikun possibbli;
Billi l-miżuri provvduti f’dan ir-Regolament huma skond l-opinjoni tal-Kumitat tal-Ġestjoni taċ-Ċereali,
ADOTTAT DAN IR-REGOLAMENT:
Artikolu 1
Dik il-parti ta’ l-Anness mar-Regolament (KEE) Nru 2273/93 li tirrigwarda l-Isvezja hija hawnhekk imħassra bl-Anness ta’ ma’ hawn.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-8 ta’ Ġunju 1995.